ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ጰኒና ታማኖ-ሻታ: እስራኤል ንፈለማ እዋን ትውልደ ኢትዮጵያዊት ሚኒስተር መዚዛ 15 ጉንቦት 2020 ምንጪ ስእሊ, AFP መግለጺ ስእሊ, ጋዜጠኛ ነበር ጰኒና ታማኖ-ሻታ ፈላሚት ኣብ ኢትዮጵያ ዝተወለደት ኣባል ፓርላማ እስራኤል እያ እስራኤል ንፈለማ እዋን ትውልደ ኢትዮጵያዊት ሚኒስተር ትመዝዝ ኣላ። ምስ ቀዳማይ ሚኒስተር በንጃሚን ናታንያሁ ልፍንቲ ዝፈጥር ዘሎ ምኽትል ቀዳማይ ሚኒስተር ቤኒ ጋንዝ እዩ ንኣባል ፓርላማ ጰኒና ታማኖ-ሻታ፡ ኣባል ካቢንኡ ክትኸውን መሪጽዋ። ብሰንኪ ምርቋሕ ሚኒስተራት ተደናጉዩ ዝጸንሐ፡ ቃለ መሓላ እቲ ሓድሽ መንግስቲ፡ ሰንበት ክፍጽም ትጽቢት ይግበር። ኣብ እስራኤል ዝነብሩ ኢትዮጵያውያን 'ቤተ እስራኤል'፡ ኣድልዎ ከም ዘጋጥሞም ብተደጋጋሚ እዮም ዝጠርዑ። ኣብ ዝሓለፈ ዓመታት ፖሊስ ኣንጻር ትውልደ ኢትዮጵያውያን እስራኤላውያን ብዝተጠቀሞ ሓይሊ ሞት ብምግጣሙ፡ ተደጋጋሚ ናይ ተቓውሞ ሰልፍን ጎንጽን ተራእዩ እዩ። ኣብ እስራኤል ከባቢ 140 ሽሕ ዝኾኑ ትውልደ ኢትዮጵያውያን ክህልው ከለው፡ ልዑል መጠን ስእነት ስራሕን ድኽነትን ከም ዘለዎም ይግለጽ። ኢትዮጵያውያን 'ቤተ እስራኤል' ናብ እስራኤል ክውሰዱ ጠሪዖም ድሕሪ 2ሽሕ ዓመት፡ ጉዕዞ ቤተ-እስራኤላውያን ናብ እስራኤል "በገና ካብ ሕማቕ ስምዒት ከውጽእ ዝኽእል ድምጺ ትሰምዐሉ" እንተኾነ ግና፡ ብዙሓት ካልኣይ ወለዶ ኢትዮጵያውያን-እስራኤላውያን ኣብ ዝተፈላለየ ዓውድታት ዕውታት ኮይኖም፡ ኣብ ሰራዊት ኣብ ቤትፍርድን ፖለቲካን ኣብ ጽቡቕ ደረጃ ዝበጽሑ ኣለው። ኣባል ሰልፊ ምክትል ቀዳማይ ሚኒስተር [ሰልፊ ሰማያውን ጻዕዳን] ዝኾነት ጵኒና: ሚኒስተር ኢሚግረሽን ኮይና እያ ተመዚዛ። ንሳ በቲ ኣብ 1980ታት ዝተኻየደ ብ'ስርሒት ሙሴ' ዝጽዋዕ ምስጢራዊ ስርሒት እያ ጓል 3 ዓመት ከላ ምስ ሓሙሽተ ኣሕዋታን ኣቡኣን ናብ እስራኤል ዝተወሰደት። ኣዲኣ ጸኒሓ ኣርኪባቶም። እቲ 7,000 ኢትዮጵያውያን ቤተ እስራኤል፡ ካብ ሱዳን ናብ እስራኤል ዝተወሰድሉ ስርሒት፡ ካብ ሕዳር 1984 ክሳብ ጥሪ 1985 እዩ ተኻዪዱ። ጰኒና ምስ ሓደ ናይ እስራኤል ጋዜጣ ኣብ ዝገበረቶ ቃለ መሕትት፡ ካብቲ ጓል 3 ዓመት ኮይና ካብ ኢትዮጵያ ዝወጸትሉ ክሳብ ሕጂ ከም ሕብረተሰብ ዝሓልፍዎ ዘለው ብድሆታት ብምጥቃስ፡ "ንኣይ፡ እዚ ኣዝዩ ኣገዳሲ እዩ" ኢላ። ኣብ ፈለማ 1980 'ታት ከባቢ 16 ሽሕ ኣይሁድ ኢትዮጵያውያን ካብቲ ዝነብሩሉ ዝነበሩ ሰሜናዊ ኢትዮጵያ ናብ ሱዳን ብእግሪ ድሕሪ ምጉዓዝ ናብ እስራኤል ኣምሪሖም። ኢትዮጵያ ዜጋታታ ካብ ሃገር ክወጹ ተፍቅድ ብዘይምንባራ፡ እቲ ጉዕዞ ብስቱር እዩ ተኻዪዱ። ከባቢ 1,500 ኣብ መንገድን ኣብ ሱዳን ኣብ ዝርከቡ መዕቆቢ ስደተኛታት ሞይቶም። ኣብቲ እዋን እስራኤል ምስ ሃገራት ዓረብ ኣብ ኲናት እያ ነይራ፤ እስላማዊት ሃገር ሱዳን'ውን፡ ኣባል እቲ ማሕበር ስለዝኾነት፡ እቲ ምግዓዝ ብምስጢር እዩ ተፈጺሙ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 7 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ስለምንታይ ንፓትሪስ ሉሉምባ ምዝካር ኣድለየ?
